כריס האמפריז

כריס ניית'ן האמפריז (באנגלית: Kris Nathan Humphries; נולד ב-6 בפברואר 1985) הוא כדורסלן עבר אמריקאי, אשר שיחק בליגת ה-NBA בין השנים 2004–2017. ממוצעיו לאורך הקריירה הם 6.7 נקודות ו-5.4 ריבאונדים למשחק. האמפריז נולד במיניאפוליס, מינסוטה, והצטיין בילדותו דווקא בשחייה תחרותית. ב-1995 קבע את שיא ארצות הברית במשחה 50 מטר חופשי עד גיל 10, שיא שהחזיק במשך 13 שנים. באותה שנה דורג האמפריז כשחיין המוביל לגילו בארצות הברית, לפני מי שנחשב כשחיין הטוב ביותר אי פעם - מייקל פלפס - שדורג במקום השני. כשחקן כדורסל, הוביל בשנת 2002 את קבוצת "תיכון הופקינס" שבמינטונקה לאליפות התיכונים של מינסוטה, לראשונה מזה 49 שנים. בשנתו האחרונה בתיכון, 2003, נבחר להשתתף במשחק מקדונלד'ס אול-אמריקן וכן זכה בתואר "שחקן התיכונים המצטיין במינסוטה" (Minnesota Mr. Basketball), לאחר שהעמיד ממוצעים של 25.7 נקודות, 11.4 ריבאונדים ו-5.0 אסיסטים למשחק. בסיום לימודיו התיכוניים עבר לאוניברסיטת מינסוטה, ובסיום עונתו הראשונה והיחידה בקבוצה נבחר לפרשמן השנה במחוז ה-Big Ten וכן לחמישיית העונה של המחוז. את העונה סיים האמפריז עם ממוצעים של 21.7 נקודות ו-10.1 ריבאונדים למשחק, ובכך היה לפרשמן הראשון שמוביל את מחוז ה-Big Ten בשתי הקטגוריות. כמו כן קבע את שיא המכללה לסך הנקודות בעונה לפרשמן (629 נקודות) ושיא המכללה לנקודות במשחק, כשקלע 36 במשחק מול אוניברסיטת אינדיאנה. האמפריז נבחר על ידי יוטה ג'אז בבחירה ה-14 של דראפט ה-NBA‏ 2004. בשתי עונותיו ביוטה שימש כמחליף שולי תחת המאמן ג'רי סלואן, והעמיד ממוצעים של 3.6 נקודות ו-2.7 ריבאונדים ב-11.6 דקות למשחק. בסוף עונת 2003/2004 נשלח בטרייד לטורונטו ראפטורס, יחד עם רוברט ואלי, בתמורה לרפאל ארוג'ו. בתקופתו בטורונטו המשיך האמפריז לעלות מהספסל, הפעם כמחליפו של כריס בוש, ושיפר מעט את ממוצעיו ל-4.6 נקודות ו-3.2 ריבאונדים בממוצע למשחק. לפני עונת 2009/2010 נשלח לדאלאס מאבריקס, יחד עם שון מריון וניית'ן ג'וואי, כחלק מטרייד עם אורלנדו מג'יק וממפיס גריזליס במסגרתו עבר הידו טורקוגלו מאורלנדו לטורונטו. האמפריז שותף ב-25 משחקים בלבד במדי המאבריקס לפני שנשלח בטרייד לניו ג'רזי נטס, יחד עם שון ויליאמס, בתמורה לאדוארדו נאהרה. עונת 2010/2011 הייתה עונת הפריצה בקריירה של האמפריז, כשפתח תחת המאמן אייברי ג'ונסון ב-44 ממשחקי קבוצתו, והעמיד לאורך העונה ממוצע של דאבל דאבל - 10.0 נקודות ו-10.4 ריבאונדים למשחק. ב-23 במרץ 2011 הוריד שיא קריירה של 23 ריבאונדים בניצחון קבוצתו על קליבלנד קאבלירס. ב-12 במרץ 2012 קלע שיא קריירה של 31 נקודות בהפסד קבוצתו למילווקי באקס. לאחר עונה מוצלחת נוספת, 2011/2012, בה רשם ממוצעי שיא של 13.8 נקודות ו-11.0 ריבאונדים למשחק, חתם האמפריז על הארכת חוזה בנטס לשנתיים נוספות עבור 24 מיליון דולר. בסוף עונת 2012/2013 נשלח לבוסטון סלטיקס כחלק מטרייד שכלל 8 שחקנים בסך הכול, ביניהם ג'רלד וולאס שעבר עם האמפריז לבוסטון, ופול פירס, קווין גארנט וג'ייסון טרי שעברו לברוקלין. לקראת עונת 2014/2015, ב-19 ביולי 2014, חתם האמפריז על חוזה בוושינגטון ויזארדס והועבר אליה במסגרת עסקת "חתום ושלח" (Sign-and-Trade) עם הסלטיקס בתמורה לבחירת דראפט עתידית. לאחר שב-11 עונותיו הראשונות ב-NBA קלע בסך הכול שתי שלשות (מתוך 26 ניסיונות), החל האמפריז לזרוק באופן קבוע מטווח זה בעונת 2015/2016, וכבר בתשעת משחקיו הראשונים קלע 14 שלשות (מתוך 30 זריקות), כולל משחק של 5 שלשות מול אורלנדו מג'יק. אחרי עונה וחצי בוושינגטון, ב-19 בפברואר 2016, נשלח בטרייד לפיניקס סאנס, יחד עם דואן בלייר ובחירת דראפט עתידית, בתמורה למרקיף מוריס. לאחר 4 משחקים במדי הסאנס שוחרר האמפריז מהקבוצה. ב-1 במרץ 2016, יומיים לאחר ששוחרר מפיניקס, חתם האמפריז באטלנטה הוקס על חוזה עד סיום עונת 2015/2016. בסיום אותה עונה חתם על חוזה נוסף באטלנטה לעונה אחת עבור 4 מיליון דולר. במרץ 2019 הודיע באופן רשמי על פרישתו ממשחק. ב-20 באוגוסט 2011 נישא לדוגמנית קים קרדשיאן. כעבור 72 ימי נישואים, ב-31 באוקטובר, הגישה קרדשיאן בקשה לגירושים, אשר נכנסו לתוקפם רק ב-3 ביוני 2013 לאחר מאבק משפטי ממושך. אתר האינטרנט הרשמי של כריס האמפריז מדיה וקבצים בנושא כריס האמפריז בוויקישיתוף כריס האמפריז, ברשת החברתית אקס (טוויטר) כריס האמפריז, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סטטיסטיקות הקריירה של האמפריז, באתר basketball-reference.com וין אונג שובר את שיאו של האמפריז במשחה 50 מטר חופשי, באתר swimmingworldmagazine.com על תקופתו של האמפריז כשחיין, באתר hollywire.com ביוגרפיה, באתר nba.com סטטיסטיקות המכללות של האמפריז, באתר sports-reference.com רשימת הנבחרים בדראפט 2004, באתר basketball-reference.com האמפריז נשלח בטרייד לטורונטו, באתר הרשמי של טורונטו ראפטורס האמפריז נשלח בטרייד לדאלאס, באתר ESPN האמפריז נשלח בטרייד לניו ג'רזי, באתר הרשמי של ברוקלין נטס דוח המשחק בין ניו ג'רזי לקליבלנד, באתר basketball-reference.com דוח המשחק בין ניו ג'רזי למילווקי, באתר basketball-reference.com האמפריז חותם על הארכת חוזה בברוקלין, באתר הרשמי של ברוקלין נטס קווין גארנט, פול פירס וג'ייסון טרי עוברים לברוקלין, באתר הרשמי של ברוקלין נטס וושינגטון ובוסטון משלימות את עסקת העברתו של האמפריז לויזארדס, באתר הרשמי של בוסטון סלטיקס דוח המשחק של וושינגטון מול אורלנדו, באתר basketball-reference.com מערכת וואלה! ספורט‏, הווארד נשאר ביוסטון, צ'אנינג פריי בקליבלנד, ורז'או בפורטלנד, באתר וואלה, 18 בפברואר 2016 פיניקס משחררת את האמפריז, באתר הרשמי של פיניקס סאנס האמפריז חותם באטלנטה, באתר הרשמי של אטלנטה הוקס, 1 במרץ 2016 האמפריז מאריך את חוזהו באטלנטה, באתר הרשמי של הקבוצה, 15 ביולי 2016 I Never Wanted to Be That Guy, באתר פליירס טריביון, 26 במרץ 2019 הליכי הגירושים בין האמפריז לקרדשיאן מסתיימים, באתר cbsnews.com